Direcció del projecte: CRAHI - UPC
En aquest enllaç podeu consultar tots els socis i col·laboradors.
Objectiu: Contribuir a la reducció de la pèrdua de vides humanes i dels danys econòmics associats a riuades llampec i corrents d'arrossegalls, a través de la millora de la preparació i la gestió del risc.
El coneixement generat ha de servir també per a la implementació de la Directiva 2007/60/CE, d'avaluació i gestió dels riscs d'inundació.
IMPRINTS és un projecte de col·laboració finançat pel 7è Programa marc (FP7) mitjançant el subprograma de medi ambient i canvi climàtic, i es dut a terme per un consorci en què hi participen un total de 19 socis procedents d'Espanya, França, Itàlia, Suïssa, Regne Unit, Països Baixos i Sud-àfrica i són aquests centres de recerca especialitzats, administracions de l'aigua, agències meteorològiques, organismes de protecció civil i empreses d'alt valor afegit.
El projecte és liderat pel CRAHI-UPC, centre tecnològic adscrit a la xarxa TECNIO, i com a altres socis catalans participen el centre tecnològic privat CETAqua, el Servei Meteorològic de Catalunya (SMC) i l'ACA.
En el transcurs del projecte, es desenvolupen eines operacionals i metodologies a emprar per part de les agències i empreses de serveis responsables de la gestió dels riscs d'inundació i corrents d'arrossegalls, i dels seus efectes associats.
En concret, es dissenya i implementa un prototip operacional que inclou un sistema de previsió probabilística i un sistema d'alerta primerenca adaptat a un ús operacional, enfocat a una possible comercialització i ús a nivell mundial.
Una de les sis conques pilot considerades per testejar aquest prototip és la del riu Llobregat.
S'ha de destacar que les tècniques existents actualment no permeten predir amb prou encert els episodis que ocasionen riuades llampec, degut en gran part al curt termini en que ocorren aquests fenòmens típicament mediterranis.
S'han publicat diversos articles científicotecnics explicant els avenços aconseguits en el marc del projecte i, en particular, gràcies a l'aportació de coneixement i bones pràctiques en matèria de gestió del risc de riuades a Catalunya per part de l'ACA.
Addicionalment, en el marc d'aquesta actuació, s'ha presentat el geoportal "Aigua en Temps Real" (AETR), iniciativa capdavantera a escala europea en matèria de disseminació d'informació hidrometeorològica al gran públic.
Ha donat peu al projecte HAREN en el qual no participa l'ACA, però implícitament ens en beneficiem.
Conca pilot del riu Llobregat, una de les sis considerades per testejar el prototip de sistema d'alerta primerenca desenvolupat en el marc del projecte FP7 IMPRINTS.
S'indica la cobertura de la xarxa de pluviòmetres, estacions d'aforament i radars meteorològics.
L'eina de previsió hidrometeorològica integrada (EHIMI), desenvolupada conjuntament per l'SMC i l'ACA, és un dels nuclis de coneixement dels que sorgeix el plantejament del projecte IMPRINTS.
Rierada llampec després d'un fort aiguat, al terme municipal d'Arenys de Mar (comarca del Maresme).
Alertes agregades de pluja en riu generades pel sistema EHIMI durant un episodi hidrometeorològic destacat.
L'escala de colors indica l'estat de consigna, activació, alerta o perill.
Temàtics de Medi ambient i Sostenibilitat: